Document ID: 32007D0691

KOMISSION PÄÄTÖS,
tehty 20 päivänä syyskuuta 2006,
Euroopan yhteisön perustamissopimuksen 81 artiklan ja ETA-sopimuksen 53 artiklan mukaisesta menettelystä
(Asia COMP/F/38.121 - Putken liittimet)
(tiedoksiannettu numerolla K(2006) 4180)
(Ainoastaan englannin-, espanjan-, italian-, ranskan- ja saksankieliset tekstit ovat todistusvoimaiset)
(ETA:n kannalta merkityksellinen teksti)
(2007/691/EY)
YHTEENVETO RIKKOMISESTA
(1)
Tämä päätös on osoitettu seuraaville yrityksille: Aalberts Industries NV, Aquatis France SAS, Simplex Armaturen + Fittings GmbH & Co. KG, VSH Italia Srl., Yorkshire Fittings Limited, Advanced Fluid Connections plc, IBP Limited, International Building Products France SA, International Building Products GmbH, Delta plc, Aldway Nine Limited, Delta Engineering Holdings Limited, Druryway Samba Limited, Flowflex Holdings Ltd, Flowflex Components Ltd, IMI plc, IMI Kynoch Ltd, Mueller Industries Inc., Mueller Europe Ltd, WTC Holding Company Inc., Pegler Ltd, Tomkins plc, FRA.BO SpA., Supergrif SL, SANHA Kaimer GmbH & Co. KG, Kaimer GmbH & Co. Holdings KG, SANHA Italia srl, Viega GmbH & Co. KG, Legris Industries SA ja Comap SA.
(2)
Edellä mainitut 30 oikeushenkilöä (jotka kuuluvat 11 yritykseen ja joista osa on vastuussa emoyhtiön ominaisuudessa) ovat rikkoneet EY:n perustamissopimuksen 81 artiklaa ja ETA-sopimuksen 53 artiklaa osallistumalla jatkuvaan ja yhtenäiseen rikkomiseen 31 päivän joulukuuta 1988 ja 1 päivän huhtikuuta 2004 välisenä aikana Euroopan talousalueen putken liittimien tuotannon alalla. Kaikki yritykset eivät ole osallistuneet rikkomiseen koko mainitulla ajanjaksolla.
(3)
Rikkomisen tärkeimmät osa-alueet olivat hinnoista neuvottelu kilpailijoiden kesken, hinnoista sekä alennuksista ja hyvityksistä sopiminen ja näiden sopimusten täytäntöönpano ja valvonta, täytäntöönpanomenettelyistä sopiminen, markkinoiden ja asiakkaiden jakaminen, kaupallisesti tärkeiden ja luottamuksellisten markkinatietojen ja/tai yrityksiä koskevien tietojen vaihto, osallistuminen säännöllisiin kokouksiin ja muu yhteydenpito edellä mainituista rajoituksista sopimiseksi ja niiden täytäntöönpanon seuraamiseksi Euroopan talousalueella.
PUTKEN LIITTIMIEN TUOTANTO
(4)
Kyseessä ovat kupariset putken liittimet (ns. putkiyhteet) sekä kupariseoksista (kuten tykkipronssista, messingistä ja muut kuparipohjaisista seoksista) valmistetut putken liittimet. Liittimillä yhdistetään veden, ilman, kaasun jne. kuljetuksessa käytettyjä putkia lämmitys-, vesijohto- ja ilmastointi- ynnä muihin tarkoituksiin. Liittimiä on eri tyyppisiä, kuten muhveja, juotettavia nippoja, puserrusliittimiä, puristus- ja työntösovitteita. Tämä päätös koskee kaikkia näitä tyyppejä.
(5)
Tutkinnassa ilmeni, että kartelli kattoi koko Euroopan talousalueen. Kuparisten ja kupariseoksista valmistettujen liittimien markkina-arvo Euroopan talousalueella vuonna 2003 oli noin 525 miljoonaa euroa ja tuotantomäärä noin 960 miljoonaa kappaletta.
MENETTELY
(6)
Mueller Industries Inc. -yhtiö ilmoitti komissiolle tammikuussa 2001 liitinteollisuudessa (ja kupariputkimarkkinoilla toimivassa muussa lähiteollisuudessa) toimivasta kartellista ja totesi haluavansa tehdä yhteistyötä komission kanssa sakkojen määräämättä jättämisestä tai lieventämisestä kartelleja koskevissa asioissa vuonna 1996 annetun komission tiedonannon mukaisesti. Mueller toimitti komissiolle todistusaineiston, jonka perusteella tarkastukset voitiin toteuttaa.
(7)
Komissio teki ensimmäiset sekä kupariputkia että liittimiä koskevat tarkastukset 22 ja 23 päivänä maaliskuuta 2001. Tarkastuksista ei ilmoitettu yrityksille etukäteen. Huhtikuussa 2001 päätettiin, että tutkinta jaetaan kolmeksi eri asiaksi: kupariset vesi- ja viemäriputket (38.069), teollisuusputket (38.240) ja putken liittimet (38.121). Tämän jälkeen komissio teki 24 ja 25 päivänä huhtikuuta 2001 lisää yllätystarkastuksia Delta-konsernin tiloissa. Viimeksi mainitut tarkastukset koskivat yksinomaan liittimiä. Kupariputkialalla komissio teki kaksi päätöstä, joilla määrättiin sakkoja teollisuusputkiasiassa (vuonna 2003) ja kuparisia vesi- ja viemäriputkia koskevassa asiassa (vuonna 2004).
(8)
Syyskuussa 2003 tehtyjen tarkastusten ja tietopyyntöjen lähettämisen jälkeen IMI-konserni teki sakkojen määräämättä tai lieventämistä koskevan hakemuksen. Tämän jälkeen samanlaisen hakemuksen tekivät myös Delta-konserni (maaliskuussa 2004) ja Frabo (heinäkuussa 2004). Viimeksi hakemuksen teki Oystertec/Advanced Fluid Connections plc toukokuussa 2005.
(9)
Väitetiedoksianto osoitettiin 30 yritykselle, jotka kuuluvat 11 yritykseen, ja yhdelle yritysten yhteenliittymälle. Lukuun ottamatta Flowflex-, Comap- ja Supergrif-yrityksiä, kaikki osapuolet käyttivät oikeuttaan tulla kuulluiksi ja osallistuivat suulliseen kuulemiseen, joka pidettiin 25 ja 26 päivänä tammikuuta 2006.
KARTELLIN TOIMINTA
(10)
Vaikka onkin olemassa viitteitä siitä, että ensimmäiset kilpailunvastaiset yhteydet Yhdistyneen kuningaskunnan tuottajien välillä otettiin ennen vuotta 1988, komission hallussa oleva todistusaineisto osoittaa kiistatta rikkomisen alkaneen joulukuussa 1988. Komissio katsoi, että salaiset järjestelyt aloitettiin Yhdistyneessä kuningaskunnassa paikallisten valmistajien välillä 31 päivänä joulukuuta 1988. Yleiseurooppalaisella tasolla valmistajien yhteydet olivat ennen tammikuuta 1991 luonteeltaan tunnustelevia ja vapaamuotoisia, joten komissio rajoitti kilpailusääntöihin perustuvan arviointinsa ajanjaksoon, joka alkoi 31 päivänä tammikuuta 1991. Tuolloin järjestettiin ensimmäinen ”Super-EFMA-kokous” (EFMA: European Fittings Manufacturers Association), jossa kilpailijat sopivat hinnoista. Yleiseurooppalaisten järjestelyjen voidaan osoittaa olleen kyseisestä ajankohdasta alkaen organisoituja ja suunnitelmallisia.
(11)
Komission asiakirja-aineistossa olevat lisätodisteet osoittavat, että rikkominen jatkui komission maalis- ja huhtikuussa 2001 tekemien tarkastusten jälkeenkin. Comap, IBP/Oystertec (Advanced Fluid Connections) ja Frabo jatkoivat rikkomista huhtikuuhun 2004, ja Delta vähemmässä määrin. Aalberts osallistui rikkomiseen tarkastusten jälkeen kesäkuusta 2003 huhtikuuhun 2004. Tämä on ensimmäinen kartellitapaus, jossa tietyt osallistujayhtiöt jatkoivat kartellia kolme vuotta tarkastusten jälkeen.
(12)
Putken liittimiä koskevien kilpailunvastaisten järjestelyjen kokonaisrakenne osoittaa, että niitä voidaan pitää yhtenä rikkomisena, jonka yhteydessä kilpailijat neuvottelivat hinnoista, tekivät, toteuttivat ja valvoivat hintoja ja alennuksia koskevia sopimuksia, sopivat täytäntöönpanomenettelyistä, jakoivat markkinoita ja asiakkaita sekä vaihtoivat kaupallisesti tärkeää ja luottamuksellista markkinoita koskevaa tietoa.
SAKOT
Perusmäärä
Vakavuus
(13)
Kun otetaan huomioon rikkomisen vakavuus, vaikutus markkinoihin ja maantieteellinen laajuus, sitä on pidettävä hyvin vakavana.
Erilainen kohtelu
(14)
Koska kunkin yrityksen kartellin kohteena olleesta tuotannonalasta saaman liikevaihdon osuus vaihteli huomattavasti, komissio on soveltanut erilaista kohtelua (ryhmitellyt rikkojat) ottaakseen huomioon kunkin yrityksen painoarvon. Tällä tavoin pyritään erottamaan, miten kunkin yrityksen osuus vahingoitti kilpailua.
(15)
Yritykset on jaettu kuuteen luokkaan niiden suhteellisen merkityksen perusteella. Komissio käytti tässä rikkomisessa yrityksen suhteellisen painoarvon määrittämisperusteena yrityskohtaista kyseisen tuotteen markkinaosuutta. Rikkomiseen osallistujien yksilöllinen painoarvo saatiin vertaamalla kunkin valmistajan tuotteen markkinaosuutta kaikkiin yrityksiin Euroopan talousalueella vuonna 2000, lukuun ottamatta Aalberts ja Advanced Fluid Connections -yrityksiä, joiden osalta lähtökohtana käytettiin vuotta 2003. Komissio valitsi vuoden 2000, koska se oli viimeisin vuosi, jona kaikki ne yritykset, joille tämä päätös on osoitettu, osallistuivat aktiivisesti kartelliin, lukuun ottamatta kahta viimeksi mainittua yritystä.
(16)
Edellä esitetyn perusteella Viegener ja Aalberts sijoitettiin ensimmäiseen luokkaan. IMI ja Delta sijoitettiin toiseen luokkaan, Advanced Fluid Connections kolmanteen, Legris Industries neljänteen, SANHA Kaimer, Flowflex, Frabo ja Mueller viidenteen sekä Pegler kuudenteen luokkaan.
Riittävä varoittava vaikutus
(17)
Komissio katsoo, että Tomkinsille ja Peglerille määrättyihin sakkoihin on asianmukaista soveltaa korotuskerrointa, jotta sakon määrällä varmistettaisiin riittävä varoittava vaikutus. Vuonna 2005, joka on viimeisin tilivuosi ennen tämän päätöksen tekemistä, Peglerin emoyhtiön Tomkinsin kokonaisliikevaihto oli 4,65 miljardia euroa.
(18)
Tämän vuoksi ja aikaisemmissa päätöksissä noudatetun linjan mukaisesti komissio katsoo, että on asianmukaista soveltaa Tomkinsin sakkoihin tiettyjä kertoimia.
Kesto
(19)
Yrityskohtaisia kertoimia sovellettiin myös rikkomiseen osallistumisen keston perusteella.
RASKAUTTAVAT SEIKAT
Osallistuminen rikkomiseen tarkastusten jälkeen
(20)
Päätöksessä on todettu, että Oystertec/Advanced Fluid Connections, Comap, Frabo ja vähemmässä määrin myös Delta eivät lopettaneet rikkomista välittömästi tarkastusten jälkeen. Nämä yritykset osallistuivat rikkomiseen tarkastusten jälkeen. Aalbertsin osalta on todettu, että se osallistui rikkomiseen kesäkuun 2003 ja huhtikuun 2004 välillä tehtyjen tarkastusten jälkeen. Toiminta osoittaa räikeää piittaamattomuutta kilpailusäännöistä. Kun komissio tekee tarkastuksen kartelliasiassa, se ilmoittaa kyseisille yrityksille virallisesti, että kilpailusääntöjä on ehkä rikottu. Kokemus on osoittanut, että selvästi suurimmassa osassa tapauksia tarkastukset saavat yritykset lopettamaan rikkomisen välittömästi, mikä tätä kautta välittömästi helpottaa asiakkaiden tilannetta komission päätöstä odotettaessa. Tässä mielessä tarkastusten tehtävänä on varoittaa asianomaisia yrityksiä jatkamasta rikkomista. Tästä syystä yritysten olisi tarkastuksia seuraavana ajanjaksona välittömästi lopetettava sääntöjä mahdollisesti rikkova toiminta. Nämä yritykset eivät kuitenkaan piitanneet tarkastuksista, ja jotkin yrityksistä jatkoivat kartellitoimintaa jopa kolmen vuoden ajan tarkastusten jälkeen.
(21)
Tämän vuoksi on perusteltua korottaa seuraaville yrityksille määrättävän sakon perusmäärää: Aalberts, Advanced Fluid Connections, Comap, Frabo ja Delta.
(22)
Frabon osalta päätöksessä tunnustetaan kuitenkin sen erityisen ratkaiseva osuus asian käsittelyssä. Frabo oli ensimmäinen yhtiö, joka paljasti kilpailunvastaisen toiminnan tarkastusten jälkeen ja tarjosi yhdyssiteen tarkastuksia edeltävien ja seuraavien vuosien välille. Komissio pystyi näin osoittamaan kartellitoiminnan jatkumisen näiden kahden ajanjakson välillä, mitä ei olisi voitu todistaa ilman Frabon panosta. Tämän vuoksi ja tasapuolisuusperiaatteen mukaisesti Frabolle ei määrätty seuraamuksia tämän tarkastuksen jälkeisen järjestelyn paljastamisesta. Niinpä Frabon osalta tätä raskauttavaa tekijää ei otettu huomioon.
Harhaanjohtavat tiedot
(23)
Lisäksi Advanced Fluid Connections antoi väitetiedoksiantoon antamassaan vastauksessa komissiolle harhaanjohtavia tietoja. Väitetiedoksiantoon annettuun vastaukseen liitetyssä lausumassa Advanced Fluid Connections -yrityksen työntekijä ilmoitti, ettei hän ollut ollut puhelinyhteydessä Fraboon vuosien 2001 ja 2005 välisenä aikana. Useat Frabon toimittamat puhelinlaskut osoittavat kuitenkin tämän vastaisesti, että Frabo otti huhtikuun 2002 ja heinäkuun 2003 välisenä aikana matkapuhelimella yhteyttä Advanced Fluid Connections -yritykseen ainakin 28 kertaa.
(24)
Tämän vuoksi on perusteltua korottaa Advanced Fluid Connections -yritykselle määrättävän sakon perusmäärää.
LIEVENTÄVÄT SEIKAT
(25)
Useat yritykset vetosivat joihinkin tai kaikkiin seuraavista lieventävistä seikoista: rikkominen lopetettiin varhaisessa vaiheessa, yrityksen rooli oli vähäinen tai passiivinen, käytäntöjä ei pantu täytäntöön tehokkaasti, kilpailusääntöjen noudattamista koskevia ohjelmia toteutettiin, rikkomisesta ei hyödytty, alan teollisuus oli vaikeuksissa. Kaikki nämä väitteet hylätään perusteettomina, lukuun ottamatta väitettä, joka koskee Flowflexin vähäistä tai passiivista roolia. Siksi Flowflexille määrätyn sakon perusmäärää alennettiin kymmenellä prosentilla.
Muuhun kuin sakkojen määräämättä jättämisestä tai lieventämisestä kartelleja koskevissa asioissa annettuun tiedonantoon perustuva yhteistyö
(26)
Päätöksen mukaan Frabon yhteistyö täytti tässä suhteessa lieventävän seikan kriteerit. Frabo paljasti ensimmäisenä kartellin keston tarkastusten jälkeen, ja se oli erityisesti ensimmäinen, joka toimitti todisteita ja selvityksiä, jotka osoittivat, että rikkominen jatkui tarkastusten jälkeen ja huhtikuuhun 2004 saakka. Ennen kuin Frabo oli jättänyt sakkojen määräämättä jättämistä tai lieventämistä koskevan hakemuksensa, komissio ei ollut pystynyt määrittämään rikkomisen kestoa ja sen jatkumista maaliskuusta 2001 huhtikuuhun 2004.
(27)
Fraboa ei pidä rangaista yhteistyöstä määräämällä sille korkeampi sakko kuin mitä se olisi joutunut maksamaan ilman yhteistyötä. Siitä syystä Frabon sakon perusmäärää alennettiin sillä hypoteettisen sakon määrällä, joka sille olisi määrätty kolmen vuoden ajan kestäneestä rikkomisesta.
KYMMENEN PROSENTIN LIIKEVAIHTORAJAN SOVELTAMINEN
(28)
Tarvittaessa sakkojen laskentaan sovellettiin neuvoston asetuksen (EY) N:o 1/2003 (1) 23 artiklan 2 kohdassa säädettyä kymmenen prosentin maailmanlaajuisen liikevaihdon rajaa.
SAKKOJEN MÄÄRÄÄMÄTTÄ JÄTTÄMISESTÄ TAI LIEVENTÄMISESTÄ KARTELLEJA KOSKEVISSA ASIOISSA VUONNA 1996 ANNETUN KOMISSION TIEDONANNON SOVELTAMINEN
(29)
Mueller, IMI, Delta, Frabo ja Advanced Fluid Connections tekivät tutkimuksen eri vaiheissa yhteistyötä komission kanssa saadakseen sakkojen määräämättä jättämisestä tai lieventämisestä kartelleja koskevissa asioissa vuonna 1996 annetun komission tiedonannon mukaisen suopean kohtelun.
Sakkojen määräämättä jättäminen
(30)
Mueller oli ensimmäinen yritys, joka ilmoitti komissiolle Euroopan talousalueen markkinoihin vaikuttavasta putken liittimien alan kartellista 1990-luvulla. Muellerin toimittamien todisteiden perusteella komissio pystyi osoittamaan lukuisten kartellikokousten järjestämisen, sisällön ja osallistujat sekä muut yhteydet erityisesti vuosien 1991 ja 2000 välillä sekä suorittamaan tarkastukset 22 päivänä maaliskuuta 2001 ja sen jälkeen. Näin ollen Muellerille voitiin myöntää täysi vapautus sakoista.
Sakkojen lieventäminen
(31)
IMI lähestyi komissiota 18 päivänä syyskuuta 2003 jättääkseen sakkojen määräämättä jättämistä tai lieventämistä koskevan hakemuksen. IMI avusti olennaisella tavalla rikkomisen osoittamisessa, ja saatuaan väitetiedoksiannon IMI ilmoitti komissiolle vahvistavansa lausunnoissaan esittämänsä seikat. IMIn yhteistyö palkittiin alentamalla sakkoa 50 prosentilla.
(32)
Delta jätti sakkojen määräämättä jättämistä tai lieventämistä koskevan hakemuksen 10 päivänä maaliskuuta 2004. Deltan hakemusta seurasi muita kirjallisia lausuntoja, kokous ja suullisten lausuntojen esittäminen. Delta vahvisti suurelta osin ne seikat, jotka IMI oli esittänyt lausunnoissaan. Deltan yhteistyö palkittiin alentamalla sakkoa 20 prosentilla.
(33)
Frabo jätti sakkojen määräämättä jättämistä tai lieventämistä koskevan hakemuksen 19 päivänä heinäkuuta 2004. Frabo vahvisti suurelta osin ne seikat, jotka IMI ja Delta olivat esittäneet lausunnoissaan. Frabo paljasti ensimmäisenä sen, että rikkominen jatkui tarkastusten jälkeen aina huhtikuuhun 2004 asti. Frabon tietoja käytettiin lisäksi tietopyyntöjen laatimiseen, joiden myötävaikutuksella Advanced Fluid Connectionsilta saatiin lausunto, jossa se antoi todisteita osallistumisesta rikkomiseen tarkastuksen jälkeen. Edellä sanotun perusteella Frabon yhteistyö palkittiin alentamalla sakkoa 20 prosentilla.
(34)
Advanced Fluid Connections (Oystertec) jätti sakkojen määräämättä jättämistä tai lieventämistä koskevan hakemuksen 24 päivänä toukokuuta 2005. Advanced Fluid Connections vahvisti suurelta osin ne seikat, jotka Frabo oli esittänyt lausunnossaan. Väitetiedoksiantoon antamassaan vastauksessa ja suullisessa kuulemistilaisuudessa Advanced Fluid Connections kiisti kuitenkin jyrkästi, että komissio olisi pystynyt osoittamaan kartellitoiminnan jatkumisen ennen ja jälkeen tarkastusten huhtikuuhun 2004 asti. Kuten edellä todettiin, Advanced Fluid Connections johti lisäksi komissiota harhaan ja yritti heikentää komission valmiuksia todistaa rikkominen. Tämän vuoksi ja otettuaan asianmukaisesti huomioon kaikki olosuhteet komissio päätti olla myöntämättä Advanced Fluid Connections -yhtiön sakkoon lievennystä.
MENETTELYN LOPETTAMINEN
(35)
Yritysten ja yritysten yhteenliittymän väitetiedoksiantoon antamien vastausten ja suullisen kuulemisen perusteella komissio pystyi osoittamaan, että ranskalainen alan tukkukauppiaitten liitto FNAS (Fédération Française des Négociants en Appareils Sanitaires, Chauffage-Climatisation et Canalisations) oli välillisesti osallistunut 16 päivänä helmikuuta 2004 tehtyyn sopimukseen hintojen korottamiseksi.
(36)
Riittäviä todisteita ei kuitenkaan ollut siitä, että FNAS olisi aktiivisesti hyväksynyt valmistajien sille antaman tehtävän ja että se olisi todella helpottanut sopimuksen täytäntöönpanoa.
(37)
Näistä syistä komissio päätteli, että FNAS ei ollut osallistunut sopimukseen tai muihin kilpailunvastaisiin järjestelyihin. Siitä syystä menettely FNASia vastaan lopetettiin.
PÄÄTÖS
(38)
Päätös on osoitettu seuraaville yrityksille, ja ne osallistuivat rikkomiseen seuraavan ajan:
-
Aalberts Industries NV, 25 päivästä kesäkuuta 20031 päivään huhtikuuta 2004
-
Aquatis France SAS, 31 päivästä tammikuuta 199122 päivään maaliskuuta 2001 (IMI) ja 25 päivästä kesäkuuta 20031 päivään huhtikuuta 2004 (Aalberts)
-
Simplex Armaturen + Fittings GmbH & Co. KG, 31 päivästä tammikuuta 199122 päivään maaliskuuta 2001 (IMI) ja 25 päivästä kesäkuuta 20031 päivään huhtikuuta 2004 (Aalberts)
-
VSH Italia Srl, 15 päivästä maaliskuuta 199422 päivään maaliskuuta 2001
-
Yorkshire Fittings Limited, 31 päivästä joulukuuta 198822 päivään maaliskuuta 2001
-
Advanced Fluid Connections plc, 23 päivästä marraskuuta 20011 päivään huhtikuuta 2004
-
IBP Limited, 23 päivästä marraskuuta 20011 päivään huhtikuuta 2004
-
International Building Products France SA, 4 päivästä huhtikuuta 199823 päivään marraskuuta 2001 (Delta) ja 23 päivästä marraskuuta 20011 päivään huhtikuuta 2004 (Advanced Fluid Connections)
-
International Building Products GmbH, 31 päivästä tammikuuta 199123 päivään marraskuuta 2001
-
Delta plc, 31 päivästä joulukuuta 198823 päivään marraskuuta 2001
-
Aldway Nine Limited, 28 päivästä heinäkuuta 199923 päivään marraskuuta 2001
-
Delta Engineering Holdings Limited, 31 päivästä joulukuuta 198823 päivään marraskuuta 2001
-
Druryway Samba Limited, 31 päivästä joulukuuta 198823 päivään marraskuuta 2001
-
Flowflex Holdings Ltd, 1 päivästä huhtikuuta 198922 päivään maaliskuuta 2001
-
Flowflex Components Ltd, 31 päivästä joulukuuta 198822 päivään maaliskuuta 2001
-
FRA.BO SpA, 30 päivästä heinäkuuta 19961 päivään huhtikuuta 2004
-
IMI plc, 31 päivästä joulukuuta 198822 päivään maaliskuuta 2001
-
IMI Kynoch Ltd, 31 päivästä joulukuuta 198822 päivään maaliskuuta 2001
-
Legris Industries SA, 31 päivästä tammikuuta 19911 päivään huhtikuuta 2004
-
Comap SA, 31 päivästä tammikuuta 19911 päivään huhtikuuta 2004
-
Mueller Industries Inc., 12 päivästä joulukuuta 199112 päivään joulukuuta 2000
-
Mueller Europe Ltd, 28 päivästä helmikuuta 199712 päivään joulukuuta 2000
-
WTC Holding Company, Inc., 28 päivästä helmikuuta 199712 päivään joulukuuta 2000
-
Pegler Ltd, 31 päivästä joulukuuta 198822 päivään maaliskuuta 2001
-
SANHA Kaimer GmbH & Co. KG, 30 päivästä heinäkuuta 199622 päivään maaliskuuta 2001
-
Kaimer GmbH & Co. Holdings KG, 30 päivästä heinäkuuta 199622 päivään maaliskuuta 2001
-
SANHA Italia Srl, 1 päivästä tammikuuta 199822 päivään maaliskuuta 2001
-
Supergrif SL, 22 päivästä heinäkuuta 199123 päivään marraskuuta 2001
-
Tomkins plc, 31 päivästä joulukuuta 198822 päivään maaliskuuta 2001
-
Viega GmbH & Co. KG, 12 päivästä joulukuuta 199122 päivään maaliskuuta 2001.
(39)
Edellä esitetyn perusteella määrättiin seuraavat sakot:
a)
Aalberts Industries NV:
tästä määrästä yhteisvastuullisesti
i)
Aquatis France SAS: 55,15 miljoonaa euroa; ja
ii)
Simplex Armaturen + Fittings GmbH & Co. KG: 55,15 miljoonaa euroa
100,80 miljoonaa euroa
b)
1.
IMI plc, yhteisvastuullisesti IMI Kynoch Ltd:
tästä määrästä yhteisvastuullisesti
i)
Yorkshire Fittings Limited: 9,64 miljoonaa euroa; ja
ii)
VSH Italia S.r.l: 0,42 miljoonaa euroa; ja
iii)
Aquatis France SAS: 48,30 miljoonaa euroa; ja
iv)
Simplex Armaturen + Fittings GmbH & Co. KG: 48,30 miljoonaa euroa
48,30 miljoonaa euroa
2.
Aquatis France SAS ja Simplex Armaturen + Fittings GmbH & Co. KG vastaavat yhteisvastuullisesti seuraavasta lisäsummasta:
2,04 miljoonaa euroa
c)
Advanced Fluid Connections plc:
tästä määrästä yhteisvastuullisesti
i)
IBP Limited: 11,26 miljoonaa euroa; ja
ii)
International Building Products
France SA: 5,63 miljoonaa euroa
18,08 miljoonaa euroa
d)
Delta plc, yhteisvastuullisesti Delta Engineering Holdings Limited:
tästä määrästä yhteisvastuullisesti
i)
Druryway Samba Limited: 28,31 miljoonaa euroa; ja
ii)
International Building Products GmbH: 2,81 miljoonaa euroa; ja
iii)
International Building Products France SA: 5,63 miljoonaa euroa; ja
iv)
Aldway Nine Limited: 28,31 miljoonaa euroa; ja
v)
Supergrif SL: 0,59 miljoonaa euroa
28,31 miljoonaa euroa
e)
Flowflex Holdings Ltd,
yhteisvastuullisesti Flowflex Components Ltd:
1,34 miljoonaa euroa
f)
FRA.BO S.p.A:
1,58 miljoonaa euroa
g)
Legris Industries SA:
tästä määrästä yhteisvastuullisesti Comap SA: 18,56 miljoonaa euroa
46,80 miljoonaa euroa
h)
Tomkins plc,
yhteisvastuullisesti Pegler Ltd:
5,25 miljoonaa euroa
i)
Kaimer GmbH & Co. Holdings KG:
tästä määrästä yhteisvastuullisesti
i)
SANHA Kaimer GmbH & Co. KG: 7,97 miljoonaa euroa; ja
ii)
SANHA Italia srl: 7,15 miljoonaa euroa
7,97 miljoonaa euroa
j)
Viega GmbH & Co. KG:
54,29 miljoonaa euroa.
(40)
Edellä 38 kohdassa luetellut yritykset määrättiin lopettamaan 3 kohdassa tarkoitettu rikkominen välittömästi, mikäli näin ei ollut vielä tapahtunut. Yritysten on vastedes pidätyttävä harjoittamasta 3 kohdassa kuvaillun kaltaista toimintaa ja toteuttamasta toimenpiteitä, joilla on samanlaisia tai vastaavia tavoitteita tai vaikutuksia.

Labels: 11
15
4
1